kardosdrur/scandi-wiki huggingface dataset:
Anne Meinstrup

Anne Meinstrup eller Anne Henriksdatter Meinstorf. (1475 – 20. januar 1535) var en politisk aktiv adelskvinde og hofdame.

Hun var datter af rigsråd og landsommer Henrik Meinstrup (død 1496) og Margrethe Christiansdatter Daa (død 1497). Hun giftede sig med adelsmanden Holger Eriksen Rosenkrantz til Boller i 1491. Efter hans død i 1496 giftede hun sig igen i 1497 med Jørgen Ahlefeldt til Søgaard i Sønderjylland (død 1500). Hun blev gjort til overhofdame først for dronning Christine (gift med Hans af Danmark) i 1503 og i 1516 for den næste dronning, dronning Elisabeth, der var gift med Christian 2.

Hun adminstrerede Højstrup. Efter Dyveke Sigbrittsdatters død i 1517 blev hun erstattet som overhofdame på dronningens befaling af Dyvekes mor Sigbrit Willoms. Hun kritiserede forholdet mellem Christian 2. og Dyveke, og boede i eksil i Lübeck i 1517–23. I 1526–33 var hun igen overhofdame for dronningen, denne gang for dronning Sophie (gift med Frederik 1.).

Hun var en indflydelsesrig person i Danmark. I 1511 havde hun efter sigende en affære med en adelig ved hoffet. Under grevens fejde 1534–36 var hun allieret med Christoffer af Oldenburg, som tildelte hende Højstrup og Sæbygård i Løve Herred (1534). Hendes søn var på den anden side i fejden. Ved et offentligt landsting i Ringsted den 20. januar 1535 blev hun tilkaldt som en af de delegerede. Efter hendes tale blev hun lynchet af soldater i grevens følge.

Under krigen blev mordet på hende ofte brug som propaganda. Ved amnestiet i 1536 blev hendes mordere ekskluderet fra amnestiet og henrettet.

Referencer

Eksterne henvisninger 

Hofdamer fra Danmark
Personer fra Grevens Fejde
Danskere i 1500-tallet
Trine Hansen

Trine Hansen (født 19. februar 1973 i Ringsted) er en tidligere dansk roer. Hun roede primært singlesculler og vandt i denne bådtype blandt andet bronzemedalje ved de olympiske lege i 1996 og VM-guld i 1994. Hun stillede oprindeligt op for Sorø Roklub, med træner Gert Busk, men skiftede i 1997 til Roforeningen Kvik.

Allerede som ung var Trine Hansen et stort talent. Som 18-årig i 1991 vandt hun bronze ved junior-VM i singlesculler. Igennem det meste af 1990'erne var Trine Hansen helt suveræn på nationalt plan, og hun blev således otte år i træk danmarksmester i singlesculler (1992-1999). Som blot 19-årig kom hun med til OL 1992 i Barcelona, hvor hun var del af dobbeltfireren, der blev nummer otte blandt de ni deltagende både. 

Trine Hansen var den første danske kvindelige roer, som vandt internationale medaljer på stribe i en årrække for dansk roning. Hun tilhørte i midten af 1990’erne den absolutte verdenselite.

I 1993 koncentrerede hun sig om singlesculleren, og efter en VM-bronze i 1993 nåede hun sit bedste resultat året efter i Indianapolis, hvor hun blev verdensmester. Hun tilhørte i midten af 1990'erne den absolutte verdenselite og fik blandt andet flere 1.- og 2.-pladser ved world cup-løb. I 1996 var hun derfor blandt favoritterne ved OL, og hun vandt også både sit indledende heat samt sin semifinale uden større problemer. I finalen måtte hun dog se sig besejret af hviderusseren Jekaterina Khodotovitj og canadieren Silken Laumann og vandt dermed bronze. Det sidste store internationale resultat opnåede Trine Hansen ved VM i 1997, hvor hun vandt sølv blot en bådspids fra endnu et verdensmesterskab. Guldet gik til den regerende olympiske mester i singlesculler 1996. Ved VM i Køln 1998 afsluttede hun karrieren i singlesculler med en femteplads.

I 1999 valgte hun at indstille sin elitekarriere for at koncentrere sig om sin civile karriere. Hun var på det tidspunkt elev på politiskolen. 

Hun roede dog fortsat nogle år på lidt lavere plan. Trine Hansen deltog bl.a. ved VM i Kroatien 2000 i damernes firer sammen med Christina Rindom, Maria Wraa og Stine Petersen med en sjetteplads i finalen. Ved VM indendørs i Boston 2003 vandt hun bronze i klassen 30+.

I 2003 sluttede Trine Hansen af på robanerne på sin egen hjemmebane på Sorø Sø som dansk mester i 2 åres inrigger sammen med Ulla Jacobsen

Trine Hansen giftede sig i 2016 med Christian Jakobsen (Roskilde). Sammen har de døtrene Cecilie (2008) og Emilie (2010).

Referencer

Eksterne henvisninger 

Roere fra Danmark
Medaljevindere fra Danmark ved sommer-OL 1996
Olympiske bronzemedaljevindere fra Danmark
Deltagere for Danmark ved sommer-OL 1992
Årdalsfjorden

Årdalsfjorden er navnet på flere fjorde i Norge
 Årdalsfjorden (Årdal) – en sidefjord til Sognefjorden i Årdal kommune i Sogn og Fjordane fylke.
 Årdalsfjorden (Rogaland) – en sidefjord til Boknafjorden i Hjelmeland og Strand kommuner i Rogaland fylke.
 Årdalsfjorden et også et andet navn på den sydligste del af Byglandsfjorden i Bygland kommune i Aust-Agder fylke.
 Årdalsfjorden – den vestlige arm af Tyin i Vang kommune i Oppland fylke.

 Det har også været navnet på flere lokale rutebåde i Norge:
Årdalsfjorden (Rogaland)

Årdalsfjorden er en fjordarm af Fognafjorden og Boknafjorden i Hjelmeland og Strand kommune i Rogaland fylke i Norge. Den strækker sig 10 kilometer mod øst fra indløbet til Årdal. Den har indløb mellem Høylandsklubben  nordvest for Fiskå i Strand og Helgøy mod nord. Nord for indløbet fortsætter Fisterfjorden videre mod  nordøst.

Et stykke inde i fjorden  ligger en række holme i hele fjordens bredde. Her går Døvigvågen ind mod syd og Nessaviga mod  nordøst. Det sidste stykke ind til Årdal ligger langs bratte fjeldsider som stiger til over 400 meter på hver side. Ved Årdal munder elven Storåna ud i fjorden.

Kilder og henvisninger

Fjorde i Rogaland
Strand
Hjelmeland
Steinar Haga Kristensen

Steinar Haga Kristensen (1980) er en norsk kunstner. Han bor og lever i Oslo, Norge. Han studerede på Kunsthøgskolen i Oslo og på Kunstakademi Wien. Herefter arbejdede og levede han flere år i Bruxelles i Belgien. Han er en af grundlæggerne af det performative galleri og kunstnergruppen D. O. R. (2006-2016). Steinar Haga Kristensen er især kendt for sit gennemgående motiv den syge profet, som går igen i hans værker. Han arbejder blandt andet med maleri, video, skulptur, performance og relief.

Eksterne henvisninger 
 Mousse Magazine: "Steinar Haga Kristensen at Etablissement d’en face, Brussels"
 Contemporary Art Daily: "Steinar Haga Kristensen at Kunsthal Aarhus"

Malere fra Norge
Kunstnere fra Norge
Sidsel Meineche Hansen

Sidsel Meineche Hansen (født 1981) er en dansk kunster, som bor i London. Hun er uddannet på Kunstakademiet i København, hvorefter hun fortsatte sin uddannelse på Städelschule i Frankfurt og færdiggjorde sin master på Center for Research Architecture på Goldsmiths, University of London. Hun er nuværende professor på Det Jyske Kunstakademi og har undervist på Royal College of Art i London og Det Fynske Kunstakademi. Hun arbejder med udstillinger, publikationer og seminarer, og hun fokuserer gennem sin kunst på kroppens industrielle kompleks.

Referencer 

Kvindelige kunstnere fra Danmark
Lasse Krog Møller

Lasse Krog Møller (født 1972) er en dansk kunstner. Han er uddannet fra Det Jyske Kunstakademi i 1996-2001.

Udgangspunktet for en del af hans værker er arkiverings- og systematiseringsdiskurser og -problemstillinger. Han arbejder med installationer, objekter, fotos, tegning, tekst og bøger. Lasse Krog Møller modtog i 2013 Statens Kunstfonds 3-årige arbejdslegat. Derudover har han udsmykket Atlas UCC til ICC Campus Carlsberg. I februar 2019 er Lasse Krog Møller blevet nomineret til kunstprisen "Navigator Art on Paper".

I efteråret 2019 blev hans udstilling "Ad Acta" på KØS - Museum for kunst i det offentlige rum anmeldt overstrømmende i dagbladet Information, hvis anmelder kaldte den magisk, og at hun følte sig ramt af en stor lykkefølelse, da hun så udstillingen.

Lasse Krog Møller er desuden kendt for sine kunstnerbøger, udgivet igennem forlaget Asterisk, hvis temaer spænder fra jordprøver fra et bestemt område til fotografier af alle Amagerbrogades frisørsaloner.

Referencer

Eksterne henvisninger 
 

Kunstnere fra Danmark
Ulla von Brandenburg

Ulla von Brandenburg (1974) er en tyskfødt kunstner, som bor og arbejder i Berlin. Hendes arbejde er karakteriseret ved en mangeartet sammensætning af materialer, herunder forhæng, kostumer, rekvisitter og iscenesatte miljøer. Hendes værker har været vist på Contemporary Arts Center, New Orleans, Pérez Art Museum Miami, Miami, Kunsthal Aarhus, Performa 15, New York, Pilar Corrias, London. I 2017 var hendes udstilling It Has A Golden Sun And An Elderly Grey Moon, Part I & I i Kunsthal Aarhus var en del af Europæisk Kulturhovedstad.

Eksterne henvisninger 
Pilar Corrias om Ulla von Brandenburg 

Kunstnere fra Tyskland
Søndre Kirkegård (Aalborg)

Søndre Kirkegård i Aalborg blev anlagt i 1928-1930, men blev først indviet i 1940 efter krav fra den tyske besættelsesmagt.

Kirkegården rummer særligt grave fra personer, der har levet i den sydlige del af Aalborg og Hasseris.

Efter 2. Verdenskrig blev tyske flygtninge begravet her. Kirkegården indeholder et særligt afsnit for tyske flygtninge.

Kapellet er tegnet af arkitekt K.W. Orland og opført i 1933. Kapellet er udvendig beklædt med granitkvadre og på østgavlen over hovedindgangen er indhugget en engel, udført af billedhugger Frantz Viggo Hansen.

Kendte personer begravet på Søndre Kirkegård 
 Jacob Blegvad
 Axel Boeck-Hansen
 Erik Bruun de Neergaard
 Jakob Nielsen (skuespiller)
 Carlo Odgaard
 Palle Reenberg
 Ib Stetter
 Leo Thellefsen
 Tonny Aabo
 G. Julius Christiansen Sr. (Brøndborer)

Eksterne henvisninger 
 

Aalborg
Kirkegårde i Danmark
Château de Vincennes

Château de Vincennes er en massiv kongelig fæstning fra det 14. og 17. århundrede i den franske by Vincennes øst for Paris, nu en forstad.

Historie 
Som andre mere kendte slotte havde fæstningen sin oprindelse i en jagthytte bygget til Ludvig VII omkring 1150 i skoven ved Vincennes. I det 13. århundrede rejste Philip Augustus og Louis IX en mere omfattende herregård. Louis IX er kendt for at have tage afsted på et fatalt korstog fra Vincennes.

Vincennes var mere end en barsk fæstning: Philippe III (1274) og Philippe IV (1284) blev gift der, og tre konger fra det 14. århundrede døde på Vincennes: Louis X (1316), Philippe V (1322) og Charles IV (1328).

For at forstærke området blev slottet stærkt udvidet i det 14. århundrede. Et 52 m højt donjon-tårn, den højeste middelalderfæstning i Europa, blev påbegyndt af Philip VI i Frankrig omkring 1337. De store rektangulære vægge blev færdiggjort af Valois to generationer senere (ca. 1410). Donjon var bolig for den kongelige familie, og dens bygninger er kendt for Karl 5.'s bibliotek og private kontor. Henry V af England døde i donjon i 1422 efter belejringen af Meaux.

Relikvier af Jesus' tornekrone lå midlertidigt i befæstningen, mens Sainte-Chapelle i Paris blev gjort klar til dem. Et muligt fragment fik sit eget kapel på Vincennes, sandsynligvis bygget af Peter Montereau (som kan have designet Sainte-Chapelle i Paris). Henri IV sad med sikkerhed fængslet på Vincennes i april 1574 under religionskrigene.

Slotte i Frankrig
Mike Santiago

Mike Santiago (født 28. juli 1989 i Wood Dale i Illinois i USA), er en amerikansk MMA-udøver som siden 2017 har konkurreret i organisationen Ultimate Fighting Championship (UFC). Han har tidligere kæmpet i blandt andet organisationerne ROC og XFO. Han er i Danmark bedst kendt for sit nederlag til danske Mads Burnell på UFC Fight Night: Stephens vs. Choi den 14. januar 2018.

Santiago har brunt bælte i Brasiliansk Jiu-jitsu.

MMA-karriere

Tidlige karriere 
Santiago fik sin professionelle MMA-debut den 30. april 2010 på Jake the Snake Promotions - Cage Time 1 i Maryland i USA mod amerikanske Brian van Hoven. Santiago vandt kampen via enstemmig afgørelse.

Ultimate Fighting Championship 
Han fik sin debutkamp i UFC den 2. september, 2017 hvor han tabte til russiske Zabit Magomedsharipov via submission (Rear-Naked Choke) på UFC Fight Night: Volkov vs. Struve.

Referencer

Eksterne henvisninger 
 Mike Santiago – UFC.com
 Mike Santiago – Sherdog.com

MMA-udøvere fra USA
Arnold Allen

Arnold Allen (født 17. januar 1994 Suffolk i England i Storbritannien) er en engelsk MMA-udøver, der siden 2015 har konkurreret i fjervægt-divisionen i Ultimate Fighting Championship (UFC). Han har tidligere konkurreret i Cage Warriors hvor han vandt 5 ud af 6 kampe.

Han er i Danmark bedst kendt for sin submission-sejr over danske Mads Burnell på UFC Fight Night: Thompson vs. Till den 27. maj 2018. Han er tidligere kickbokser og amatørbokser og er ubesejret i begge kampsport.

Baggrund 
Født og opvokset i Suffolk, begyndte Allen at træne MMA som teenager og deltag i adskillige amatørkampe før han blev professionel i 2012.

MMA-karriere

Tidlige karriere 
Han fik professionelle debut hvor han konkurrerede i fjervægt på lokale stævner overalt i Storbritannien, incklusive kampe i Cage Warriors. Han opbyggede en rekordliste på 9 – 1 i løbet af sine første 3 år som professionel.

Efter sin TKO-sejr over Paul Cook i november 2014, skrev Allen kontrakt med UFC.

Ultimate Fighting Championship 
Allen fik sin UFC-debut den 20. juni 2015 som en erstatning med kort varsel for en skadet Mike Wilkinson mod Alan Omer på UFC Fight Night: Jędrzejczyk vs. Penne. Efter muligvis at have tabt de 2 første omgange vandt Allen kampen via submission i 3. omgang. Han fik for sin sejr tildelt Performance of the Night bonus-prisen.

Allen mødte herefter Yaotzin Meza den 27. februar 2016 på UFC Fight Night: Silva vs. Bisping. Han vandt kampen via enstemmig afgørelse.

Allen skulle have mødt Mirsad Bektic den 8. oktober, 2016 på UFC 204. Men på grund af en skade måtte Allen melde afbud til kampen og blev erstattet af Russell Doane.

Allen mødte finske Makwan Amirkhani den 18. marts 2017 på UFC Fight Night: Manuwa vs. Anderson. Han vandt kampen via delt afgørelse.

Allen skulle have mødt Enrique Barzola på UFC 220 den 20. januar 2018. Men Allen meldte afbud til kampen den 11. januar på grund af visa-problemer hvilket forhindrede ham i at kunne rejse. Following this announcement, It was determined that Allen would be replaced by Matt Bessette at UFC 220.

Allen mødte danske Mads Burnell den 27. maj 2018 på UFC Fight Night: Thompson vs. Till. Han vandt kampen via front choke submission i 3. omgang. Denne sejr tildelte ham Performance of the Night bonus-prisen.

Allen skulle have mødt Gilbert Melendez den 30. november, 2018 at The Ultimate Fighter 28 Finale. Men Melendez meldte afbud til kampen den 5. november og blev erstattet af Rick Glenn. Herefter meldte Allen afbud til kampen den 16. november på grund af en flænge under sin træning.

Mesterskaber og hæder 
 Ultimate Fighting Championship
 Performance of the Night (2 gange) vs. Alan Omer og Mads Burnell

Privatliv 
Allen fik en 5-måneders betinget dom efter at være dømt skyldig i vold, for sin rolle i et slagmål den 23. december, 2016 tæt ved Ipswich hvor 6 mennesker blev skadet, hvoraf 5 var kvinder. Som et resultat af dette kunne Allen risikere rejseforbud på grund af sin dom.

Referencer

Externe henvisninger 
 Arnold Allen – UFC.com
 Arnold Allen – Sherdog.com

MMA-udøvere fra England
Idsefjorden

Idsefjorden er en 12 kilometer lang fjordarm af Boknafjorden i Strand kommune, Rogaland fylke i Norge. Fjorden har indløb mellem øerne Heng og Idse, som den er opkaldt efter, og mellem Heng og Solbakk på fastlandet. Jørpeland ligger på nordsiden af fjorden, indenfor Jørpelandsholmen og Fjellsholmen. Her munder Jørpelandsåna ud i fjorden.

Mellem Idse og fastlandet i øst ligger øen Idsal. Begge disse øer har broforbindelse langs fylkesvei 535 til fastlandet over Idsalsundet (til Idsal) og Idsesundet (over til Idse). På anden side af begge disse sunde ligger Høgsfjorden. 

Syd for Jørpeland strækker fjorden sig videre mod syd til gården Botne. Denne inderste del af fjorden bliver kaldt for Botnefjorden. På østsiden af Botnefjorden ligger bygderne Notavika og Jøssang. 

Vest for Idsefjorden ligger Horgefjorden, mens Hidlefjorden ligger nord for Heng. Syd for Idse ligger indløbet til Høgsfjorden.

Kilder og henvisninger 

Fjorde i Rogaland
Strand
Corey Hawkins

Corey Antonio Hawkins (født 22. oktober 1988) er en amerikansk skuespiller. Han er kendt for sin rolle i tv-serien The Walking Dead og som Dr. Dre i Straight Outta Compton fra 2015.

Liv og karriere 
Hawkins blev født i Washington D.C., hvor han voksede op med sin mor, en politibetjent.

Referencer

Eksterne henvisninger 

 

Skuespillere fra Washington, D.C.
B.G. Knocc Out

Al Hassan Naqiyy (født Arlandis Hinton 23. januar 1975), bedre kendt som B.G. Knocc Out, er en amerikansk rapper kendt for sit samarbejde med Eazy E på singlen "Real Muthaphuckkin G's" Han er bror til rapperen Dresta, som også medvirkede i sangen.

Tidlige liv og rapper karriere 
Hinton blev født og opvoksede i Compton, Californien. Ham og hans bror Dresta blev cripsmedlemmer. Eazy E, en rapper fra Compton, opdagede brødrene, og lavede sange med dem. Brødrene blev medlem af Ruthless Records, Eazy E's pladeselskab, og medvirkede i sangen Real Muthaphuckkin G's.

Dom 
B.G. Knocc Out blev i 1998 tildelt 12 års fængsel for forsøgt drab. Han blev muslim i fængslet, og blev løsladt i august 2006.

Rappere fra USA
Fisterfjorden

Fisterfjorden er en fjordarm af Boknafjorden i Ryfylke mellem Finnøy og Hjelmeland kommune i Rogaland fylke i Norge. Den er en fortsættelse af Fognafjorden, som ligger længere mod sydvest. Indløbet ligger nord for hvor  Årdalsfjorden går mod øst fra Fognafjorden, mellem Helgøy i Hjelmeland og Buøyna i Finnøy, syd for Byre. 

Det meste af fjorden ligger i Hjelmeland kommune og strækker sig 11 kilometer mod nordøst mellem Fister i syd og Randøy i nord. Landsbyen  Fister, som har lagt  navn til fjorden, ligger halvvejs inde i fjorden i enden af Fistervågen. På sydsiden af Randøy ligger Kvaløyna, Ospholmen og Prestholmen. I nord ender Fisterfjorden ved Ølesundet. Over Ølesundet går der en bro som fører  fylkesvei 650 over til Randøy. På nordsiden af Ølesundet ligger Hjelmelandsfjorden.

Kilder og henvisninger 

Fjorde i Rogaland
Hjelmeland
Finnøy
Niels Carlo Jørgensen

Niels Carlo Jørgensen (født 8. juli 1917 i Skovlunde, død 5. maj 1945 på Østerbro i København) var dansk frihedskæmper under 2. verdenskrig.

Niels Carlo Jørgensen var sporvognsfunktionær samt medlem af arbejdersangkoret, og var gift med Anne Margrethe Jørgensen (født 25. maj 1918) fra 23. juli 1942 til 5. maj 1945.

Tilknyttet militærgrupperne i København under Region VI (København) afsnit 5 (Frederiksberg, Valby & Vesterbro) Kompagni Robert, fra september 1944.

Efter mobiliseringen 5. maj 1945, var Niels Carlo Jørgensen udkommanderet til tjeneste i havneområdet, hvor der rasede kampe mellem tyske soldater, der fik støtte fra krydseren Nürnberg, og en betydelig styrke frihedskæmpere fra Havnekompagnierne, Korps Aagesen og Holger Danske.

Iført grøn regnfrakke og tysk stålhjelm var Niels Carlo Jørgensen sammen med sine kammerater i en erobret tysk lastbil på vej til kampområdet. Da bilen var nået til hjørnet af Nordre Frihavnsgade og Strandboulevarden på Østerbro i København, blev den af frihedskæmpere, der var stationeret til det område, antaget for at være en tysk forstærkning til de pågående kampe i havneområdet og blev derfor beskudt.

Her blev Niels Carlo Jørgensen dræbt.

Der er opsat en mindeplade på Bispebjerg Kirkegård hvorfra Niels Carlo Jørgensen ligeledes er begravet.

Kilde: http://www.vognstyrer.dk/Sporvogne/KS/Personale/Faldne/6/6.htm

Kilde: http://modstand.natmus.dk/Person.aspx?9146

Modstandsfolk fra Danmark
Randøy

Randøy er en ø i Hjelmeland kommune i Rogaland fylke i Norge. Den 16,7 km² store ø ligger tæt ved fastlandet, mellem Jøsenfjorden og Årdalsfjorden. Den store ø Ombo ligger mod nord, og Halsnøya ligger mod vest. 

Højeste punkt på øen er det 373 meter høje Randåsen. Øen er relativt flad på den sydlige del og mere bjerg- og skovrig på den centrale og nordlige del. Randøy er kendt for en rig flora. Vigtig industri på øen er fiskeopdræt.

Øen er forbundet med fastlandet via Randøybroen der går over  Ølesundet. Der er færgefart til Fister, Hjelmelandsvågen og øen Ombo.

Kilder og henvisninger 

Øer i Rogaland
Hjelmeland
Werner Wejp-Olsen

Werner Wejp-Olsen (også kendt som signaturen WOW) (født 7. januar 1938, død 15. november 2018) var en dansk tegneserieforfatter. Han solgte sin første tegning til en avis i 1955, og har siden været skaberen af de kendte serier som Krimi-quiz med politiinspektør Dick Danger fra 1974, der bl.a. har været bragt i Billed-Bladet, Se og Hør og Ekstra Bladet, samt serien Momsemor fra 1977, der oprindeligt var tegnet til det amerikanske marked under navnet Granny and Slowpoke.

Bibliografi 

 Peter og Bonzo : Dr. Pnock's dolls, 1972
 Tip tap tønde : ...nu kan vi begynde : førskolebog 1, 1976
 Snip, snap, snude : ... så er bogen ude! : førskolebog 2, 1976
 Felix og jagten på vidunderstoffet samt Felix og Lord Peter Whimpy, 1978
 Momsemor, 1978
 Alene Malene, 1980
 Felix og den nye energikilde samt Felix og oliekrisen, 1980
 Olga og urtidens øgler, 1982
 Nikolaj og de falske spøgelser, 1982
 Nikolaj og elefanterne, 1982
 Nikolaj og de tre musketerer, 1982
 Nikolaj og hans bedstemor, 1982
 Nikolaj går stjerne-vejen, 1982
 Momsemor, 1983
 Fridolin : strip album, 1984
 Momsemor, 1984
 Momsemor holder balancen, 1985
 Snik & Snak på farten, 1985
 Momsemor sparker bagud, 1986
 Mordet i svømmepølen, 1988
 Mord på stribe, 1988
 Mord i morgenbadet, 1991
 Momsemor : 1994, 1994
 Trolden Albert, 1994
 Den forsvundne pop-stjerne, 1994
 Mord på menu'en, 1994
 Diamanter på afveje, 1994
 Mord om mandagen, 1998
 Den store flytte hjemmefra bog, 2002
 Alverdens kvajpander, 2003
 Holger dansker, 2003
 Lær at tegne striber og streger, 2003
 Momsemor - med kørekort til stor indkøbsvogn, 2003
 The tales of Hans Christian Andersen, 2005
 Inspector Danger’s krimi-quiz, 2011
 Historien om Hitlers ufo og andre utrolige, bizarre, finurlige, men sandfærdige fortællinger om planeten Jorden og os, der bor på den, 2012
 Den lille stygge om mænd, 2014
 Tom & TK13 - tordendalen, 2016
 Tom & TK13 - Atlantis, 2016
 Tom & TK13 - den afskyelige snemand, 2016
 Den store krimi-quiz, 2017

Priser 
I 2009 ved den 63. årlige Reuben Awards afholdt af National Cartoonists Society, var Werner Wejp-Olsen nomineret i kategorien Gag Cartoons.

Referencer

Eksterne henvisninger 
 
 
 

Tegneserietegnere fra Danmark
Tegneserieforfattere fra Danmark
Danskere i 1900-tallet
Andrea Heick Gadeberg

Andrea Heick Gadeberg (født 24. november 1998) er en dansk skuespiller og sangerinde. Hun er datter af musiker Jørgen Heick og sanger og skuespiller Trine Gadeberg.

Hun har medvirket i musicalen Annie på Fredericia Teater og i Sound of Music samme sted, hvor hun spillede sammen med sin mor. Hun medvirkede i DR's julekalender Pagten i 2009 som lillesøsteren Karla. 

I 2019 var hun filmaktuel i filmen Ser du månen, Daniel, hvor hun spillede Daniel Ryes søster Christina Rye og i Sanne - the musical spillede Andrea den unge Sanne Salomonsen. I 2020 modtog hun Årets Reumert for årets talentpris og samme år var hun filmaktuel i Retfærdighedens ryttere for hvilken hun modtog prisen som årets kvindelige hovedrolle ved Robertprisuddelingen i 2021.

Kilder og henvisninger

Eksterne henvisninger 

 

Skuespillere fra Danmark
Trompetister fra Danmark
Pianister fra Danmark
Robertprisen for årets kvindelige hovedrolle